
Ministru kabineta noteikumi Nr. 834
Rīgā 2025. gada 22. decembrī (prot. Nr. 53 65. §)
Grozījumi Ministru kabineta 2024. gada 3. septembra noteikumos Nr. 586 "Viedās administrācijas un reģionālās attīstības ministrijas nolikums"
Izdoti saskaņā ar Valsts pārvaldes iekārtas likuma 16. panta pirmo daļu
· 1. Izdarīt Ministru kabineta 2024. gada 3. septembra noteikumos Nr. 586 "Viedās administrācijas un reģionālās attīstības ministrijas nolikums" (Latvijas Vēstnesis, 2024, 172. nr.) šādus grozījumus:
· 1.1. izteikt 4.5. apakšpunktu šādā redakcijā:
· "4.5. šo noteikumu 4.1. apakšpunktā minētajās jomās un citās savstarpēji saistītās nozaru politikas jomās, kas vērstas uz pašvaldību funkciju vai reģionālo attīstību  sekmējošiem pasākumiem un kvalitatīvas un drošas dzīves vides attīstīšanu iedzīvotājiem, nodrošināt Eiropas Savienības (tai skaitā Eiropas teritoriālās sadarbības) un citu ārvalstu finanšu instrumentu investīciju piesaisti, pasākumu koordināciju, plānošanu, īstenošanu un uzraudzību;";
· 1.2. izteikt 5.9.1. apakšpunktu šādā redakcijā:
· "5.9.1. nodrošina pieejamo Eiropas Savienības instrumentu investīciju ieviešanu un uzraudzību atbilstoši normatīvajam regulējumam un sekmē investīcijām noteikto rādītāju un mērķu sasniegšanu, nodrošinot likumā un citos normatīvajos aktos noteikto Eiropas Savienības fondu atbildīgās iestādes vai atbildīgās ministrijas uzdevumu izpildi;";
· 1.3. izteikt 5.9.2. apakšpunktu šādā redakcijā:
· "5.9.2. izstrādā un īsteno politiku Eiropas teritoriālās sadarbības mērķa (Interreg) programmu jomā, tai skaitā nodrošinot Interreg plānošanas dokumentu izstrādi un Interreg programmu ieviešanu Latvijā, veicot Interreg programmu nacionālās atbildīgās iestādes, kā arī attiecīgo Interreg programmu vadošās iestādes, revīzijas iestādes un finanšu kontroles institūcijas funkcijas;";
· 1.4. svītrot 13.4. apakšpunktu.
· 2. Noteikumi stājas spēkā 2026. gada 1. janvārī.

